Soovitus: NÕUKOGU OTSUS Horvaatia ühinemise kohta Euroopa Liidu lepingu artikli 34 alusel nõukogu koostatud 29. mai 2000. aasta konventsiooniga Euroopa Liidu liikmesriikide vahelise vastastikuse õigusabi kohta kriminaalasjades ning selle 16. oktoobri 2001. aasta protokolliga /* COM/2014/0685 final - 2014/0321 (NLE) */





SELETUSKIRI 2012. aasta aktiga Horvaatia ühinemistingimuste kohta[1] lihtsustati Horvaatia ühinemist konventsioonidega (ja protokollidega), mille liikmesriigid on sõlminud Euroopa Liidu lepingu artikli 34 (varem Euroopa Liidu lepingu artikkel K.3) alusel. Erinevalt varasemast ei ole enam vaja pidada läbirääkimisi ega sõlmida spetsiifilisi ühinemisprotokolle (mis vajaksid ratifitseerimist 28 riigis): ühinemisakti artikli 3 lõigetes 4 ja 5 on sätestatud, et Horvaatia ühineb konventsioonide ja protokollidega ühinemisakti kaudu. Ühinemisakti artikli 3 lõigetes 4 ja 5 on selleks sätestatud, et nõukogu võtab vastu otsuse, et määrata kindlaks kuupäev, kui kõnealused konventsioonid jõustuvad Horvaatia suhtes, ning teha neis konventsioonides kõik uue liikmesriigi ühinemise tõttu vajalikud kohandused (mille hulka kuulub igal juhul konventsioonide vastuvõtmine horvaadi keeles, et horvaadikeelne versioon saaks olla teiste keeleversioonidega võrdselt autentne). Nõukogu tegutseb komisjon soovitusel, olles konsulteerinud Euroopa Parlamendiga. Ühinemisakti I lisas on loetletud kuus justiits- ja siseküsimustega seotud konventsiooni ja protokolli. Nimekirjas on Euroopa Liidu lepingu artikli 34 alusel koostatud 29. mai 2000. aasta konventsioon Euroopa Liidu liikmesriikide vahelise vastastikuse õigusabi kohta kriminaalasjades ja Euroopa Liidu lepingu artikli 34 alusel nõukogu koostatud Euroopa Liidu liikmesriikide vahelist vastastikust õigusabi kriminaalasjades käsitleva konventsiooni 16. oktoobri 2001. aasta protokoll. Käesolev komisjoni soovitus nõukogu otsuse kohta on mõeldud selliste kohanduste tegemiseks, mis on vajalikud Horvaatia ühinemise tõttu eespool nimetatud konventsiooni ja protokollidega vastavalt ühinemisakti artikli 3 lõigetele 4 ja 5. 2014/0321 (NLE) Soovitus: NÕUKOGU OTSUS Horvaatia ühinemise kohta Euroopa Liidu lepingu artikli 34 alusel nõukogu koostatud 29. mai 2000. aasta konventsiooniga Euroopa Liidu liikmesriikide vahelise vastastikuse õigusabi kohta kriminaalasjades ning selle 16. oktoobri 2001. aasta protokolliga EUROOPA LIIDU NÕUKOGU, võttes arvesse Euroopa Liidu lepingut, võttes arvesse Horvaatia ühinemisakti, eriti selle artikli 3 lõikeid 4 ja 5, võttes arvesse komisjoni soovitust[2], võttes arvesse Euroopa Parlamendi arvamust[3] ning arvestades järgmist: (1) Nõukogu koostatud Euroopa Liidu lepingu artikli 34 kohasele konventsioonile Euroopa Liidu liikmesriikide vahelise vastastikuse õigusabi kohta kriminaalasjades (edaspidi „vastastikuse õigusabi konventsioon”) kirjutati alla 29. mail 2000. aastal Brüsselis ja see jõustus 23. augustil 2005. (2) Vastastikuse õigusabi konventsiooni on täiendatud nõukogu koostatud Euroopa Liidu lepingu artikli 34 kohase vastastikuse õigusabi konventsiooni 16. oktoobri 2001. aasta protokolliga (edaspidi „vastastikuse õigusabi protokoll”), mis jõustus 5. oktoobril 2005. (3) Ühinemisakti artikli 3 lõikes 4 on sätestatud, et Horvaatia ühineb konventsioonide ja protokollidega, mis on sõlmitud liikmesriikide vahel ning loetletud ühinemisakti I lisas. Need jõustuvad Horvaatia suhtes nõukogu kindlaksmääratud kuupäeval. Kõnealune lisa sisaldab vastastikuse õigusabi konventsiooni ja vastastikuse õigusabi protokolli. (4) Ühinemisakti artikli 3 lõike 5 kohaselt teeb nõukogu kõik kõnealuse konventsiooni ja protokolliga ühinemise tõttu vajalikud kohandused, ON VASTU VÕTNUD KÄESOLEVA OTSUSE: Artikkel 1 Vastastikuse õigusabi konventsioon jõustub Horvaatia ja nende liikmesriikide vahel, kelle suhtes konventsioon sel kuupäeval kehtib, [käesoleva otsuse vastuvõtmisele järgneva kuu esimesel päeval ]. Vastastikuse õigusabi protokoll jõustub Horvaatia ja nende liikmesriikide vahel, kelle suhtes protokoll sel kuupäeval kehtib, [käesoleva otsuse vastuvõtmisele järgneva kuu esimesel päeval]. Artikkel 2 Vastastikuse õigusabi konventsiooni ja vastastikuse õigusabi protokolli horvaadikeelne tekst, mis on lisatud käesolevale otsusele, on autentne samadel tingimustel kui vastastikuse õigusabi konventsiooni ja vastastikuse õigusabi protokolli tekst muudes ELi ametlikes keeltes. Artikkel 3 Käesolev otsus jõustub kahekümnendal päeval pärast selle avaldamist Euroopa Liidu Teatajas. Brüssel, Nõukogu nimel eesistuja [1] ELT L 112, 24.4.2012, lk 10. [2] ELT C [...], [...], lk [...]. [3] ELT C [...], [...], lk [...].